钦定古今图书集成/理学汇编/字学典/第128卷 > 《跋三吴墨妙》明·王世贞
## 钦定古今图书集成/理学汇编/字学典/第128卷 > 《跋三吴墨妙》明·王世贞

《三吴墨妙》一卷，自建康至云间以南，皆吴也。为赋草
者二：“徐武功、金太学、二元玉，各一纸，为说者一；沈学
士民则。为诗歌者九：钱文通原溥、张南安汝弼、桑柳
州民怿、蔡孔目九逵、文待诏征仲、陆文裕子渊、顾宪
副英玉、王山人子新、王司业绳武、徐长谷伯臣，各一
纸。为尺牍者十三：沈少卿民、李太仆贞伯、王文恪济
之、唐解元伯虎、顾尚书华玉、王太仆钦佩、丰考功人
翁各一纸，吴文定原博、祝希哲、王履吉各二纸。国朝
书法尽三吴，而三吴𫓩铮称名家者则又尽数君子，
其长篇短言，出于有意无意，或合与不合，固不可以
是而概其生平，然亦管中之一斑也。留山房中，异日
便堪作吾乡掌故，儿辈其宝存之。